Arante, Ribadeo

**San Pedro de Arante** é unha parroquia do concello lugués de Ribadeo e eclesiasticamente ó arciprestado da Ría de Abres.  Segundo o censo en 2004 tiña 271 habitantes, agrupados en 8 entidades e 5 lugares, cunha densidade media 19,2 hab/km². Segundo o IGE, no 2014 a súa poboación descendera ata os 204 habitantes, sendo 86 homes e 118 mulleres.

## Xentilicio 
O seu xentilicio é **arantego**.

## Toponimia 
O topónimo **Arante** aparece como *ecclesia Santi Petri de Alanti* nun documento do ano 935, e coa forma *Arante* en diplomas posteriores con data de 1305, 1351 e 1371, entre outros. Edelmiro Bascuas descarta que se trate do descendente do xenitivo do antropónimo galo  (orixe do francés *Alençon*), que encaixaría coa variante máis antiga atestada mais que careceu de difusión na Península Ibérica, e entende *Alanti* como erro paleográfico ou alteración fonética de difícil explicación, reconstruíndo a etimoloxía do topónimo a partir da variante máis abundante, *Arante*. Podería ser un hidrotopónimo baseado no indoeuropeo **er-* ‘fluír, moverse’ a través dunha variante **ar-* á que se lle engade o coñecido sufixo *-nt-* conforme a un esquema morfolóxico frecuente en topónimos de orixe antigo-europea. Bascuas (2002: 169), considera unha secuencia sufixal *-ante* presente tamén en topónimos como *Amarante*, *Serantes* e similares. De todos os xeitos, o mesmo tema **arant-* aparece tamén en topónimos galegos como *Arantón*, *Arantei* e similares, de fasquía prerromana.

## Xeografía 
Limita coas parroquias de Covelas, Cedofeita, Vidal e A Fórnea (Trabada) e Vilamartín Pequeno (Barreiros); tamén limita cara ao norte cos montes de Penalonga e o Monte Mondigo. Entre os seus regatos e río destacan o Lexoso (cara ao nordeste) e o Arante (que fai de entronque co anterior e que, dirixíndose o sur, pasará a chamarse río Grande).

Aínda que é unha das parroquias máis montañosas de Ribadeo cunha altitude media de 440 m, ten dous vales: o sector central, regado polo río Arante e o sector norte, regado polo río Lexoso (que é onde vive a meirande parte da poboación).

As entidades de poboación son O Barredal (27), Os Bestilleiros (23), Cei (44), Cima de Vila (17), Fondo de Vila (23), A Ponte (14), Remourelle (98) e Vilamariz (25). Os lugares (que adoitan formar parte dalgunhas das entidades) son Os Fornos, A Madanela, As Pereiriñas, Portobragán e Rego de Mel.

### Evolución da poboación 
miniatura|324x324px|Padrón a comezos do século XXI
Arante presenta unha tendencia ó despoboamento a comezos do século XXI:

## Historia 
miniatura|A ponte de Arante despois da riada de 2010
A parroquia de Arante aparece citada en varias ocasións no libro de Francisco Lanza *Ribadeo Antigo*, referíndose a existencia dun castro levantado sobre un montículo natural. A parroquia recibe o seu nome do río Arante que flúe ó pé do seu val. Este nome está formado pola raíz indoeuropea *Ar* (correr, fluír), e polo sufixo '''ante''', co sufixo -nt- moi frecuente en formacións prerromanas de raíces hidronímicas (hidronimia paeloeuropea), como Serantes, Amarante etc. A parroquia está documentada como *Alanti*.
## Patrimonio 
A igrexa parroquial de San Pedro de Arante é do século XVIII. Dispón dunha nave central cuberta por bóveda de canón e arcos de medio punto que remata noutra bóveda de pavillón sobre tres arcos de pedra, tamén de medio punto. No seu interior, tres retablos: dous deles barrocos e o outro clásico.

Na aldea da Ponte está o santuario da Nosa Señora das Virtudes. No barrio de Remourelle está a capela de Santa María Madalena.

En Arante consérvase o Castro da Aira da Croa,

## Festas 
A festa patronal, na honra de San Pedro, é o 29 de xuño, celebrándose cunha pequena procesión. A romaría das Cruces ten lugar sete semanas despois da Semana Santa. É unha pequena romaría e procesión na que se levan sete cruces de sete parroquias distintas, (que simbolizan as sete parroquias orixinarias do concello). O 21 de agosto celébrase a Festa da Magdalena.

## Galería de imaxes 
## Lugares e parroquias 
### Lugares de Arante 
### Parroquias de Ribadeo 
## Notas 
## Véxase tamén 
### Outros artigos 
* Lugares de Ribadeo